Id-Direttiva tal-Kunsill 2004/5/KE
ta' l-20 ta' Jannar 2004
li temenda d-Direttiva 2001/15/KE sabiex tinkludi ċerti sustanzi fl-Anness
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 89/398/KEE tat-3 ta' Mejju 1989 dwar it-tqarrib lejn xulxin tal-liġijiet ta' l-Istati Membri li għandhom x'jaqsmu ma' oġġetti ta' l-ikel maħsuba għal użu nutrijenti partikolari [1], u partikolarment l-Artikolu 4(2) tiegħu,
Wara li kkonsultat mal-Kumitat Xjentifiku dwar l-Ikel jew l-Awtorita Ewropea dwar is-Sigurta ta' l-Ikel,
Billi:
(1) Id-Direttiva tal-Kummissjoni 2001/15/KE tal-15 ta' Frar 2001 dwar sustanzi li jistgħu jiżdiedu għal għanijiet speċifiċi nutrittivi f'ikel għal użu nutrijenti partikolari [2] tispeċifika ċerti kategoriji ta' sustanzi u ssemmi għal kull waħda minnhom is-sustanzi li jistgħu jintużaw fil-fabbrikazzjoni ta' l-oġġetti ta' l-ikel għal użu nutrijenti partikolari. Tipprovdi li Stati Membri għandhom jipprojbixxu l-kummerċ fi prodotti li ma jikkonformawx mad-Direttiva b'effett mill-1 ta' April 2004.
(2) Fil-ħin ta' l-adozzjoni tad-Direttiva 2001/15/KE numru ta' sustanzi kimiċi miżjuda għal għanijiet speċifiċi nutrittivi f'xi ikel għal użu nutrijenti partikolari, li jinbiegħu fis-suq f'xi Stati Membri, ma setgħux jiġu nklużi fl-Anness ma' dik id-Direttiva minħabba li ma kienux ġew evalwati mill-Kumitat Xjentifiku dwar l-Ikel (KXI).
(3) Dawk is-sustanzi kimiċi li minn dak in-nhar ġew evalwati mill-Kumitat Xjentifiku dwar l-Ikel jew mill-Awtorita Ewropea dwar is-Sigurta ta' l-Ikel u rċevew evalwazzjoni xjentifika favorevoli għandhom jiġu nklużi fl-Anness mad-Direttiva 2001/15/KE.
(4) Minħabba li prodotti li jikkontjenu dawk is-sustanzi huma fis-suq f'ċerti Stati Membri, huwa meħtieġ li din id-Direttiva tiġi mibdula qabel l-1 ta' April 2004, sabiex jiġi evitat li l-projbizzjoni provvduta fid-Direttiva 2001/15/KE issir applikabbli għal dawk is-sustanzi għal perjodu ta' żmien limitat, li jista' jikkawża taħwid mhux mistħoqq tas-suq.
(5) Id-Direttiva 2001/15/KE għandha tiġi emendata kif xieraq.
(6) Il-miżuri provduti f'din id-Direttiva huma bi qbil mal-opinjoni tal-Kumitat Permanenti tal-Katina ta' l-Ikel u s-Saħħa ta' l-Annimali,
ADOTTAT DIN ID-DIRETTIVA:
Artikolu 1
L-Anness mad-Direttiva 2001/15/KE huwa emendat b'mod konformi ma' l-Anness ta' din id-Direttiva.
Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva mhux iktar tard mill-31 ta' Marzu 2004. Għandhom jikkomunikaw fil-pront lill-Kummissjoni t-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva.
Meta l-Istati Membri jadottaw dawk id-dispożizzjonijiet, għandu jkollhom riferenza għal din id-Direttiva jew għandhom ikunu akkumpanjati b'din ir-riferenza fl-okkazzjoni tal-pubblikazzjoni uffiċjali tagħhom. L-istati membri għandhom jistabbilixxu kif trid issir din ir-riferenza.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewliena tal-liġi nazzjonali li jadottaw fil-qasam kopert minn din id-Direttiva.
Artikolu 3
Din id-Direttiva għandha tidħol fis-seħħ fl-20 jum wara dik tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 4
Din id-Direttiva hija indirizzata lill-Istati Membri.
Magħmula fi Brussell, fl-20 ta' Jannar 2004.